Official Journal L 336 , 23/12/1994 P. 0305 - 0308

Finnish special edition: Chapter 11 Volume 38 P. 0307

Swedish special edition: Chapter 11 Volume 38 P. 0307



Arranġament li jirrigwarda laħam ta' l-ifrat PREAMBOLU Konvinti li l-koperazzjoni internazzjonali miżjuda għandha titwettaq f'manjiera li tikkontribwixxi għall-kisba ta' aktar liberalizzazzjoni, stabbiltà u espansjoni tal-kummerċ internazzjonali fil-laħam u l-bhejjem ħajjin; Meta jqisu l-ħtieġa li tiġi evitata diżordni gravi fil-kummerċ internazzjonali fil-laħam ta' l-ifrat u fil-bejjem ħajjin; Meta jagħrfu l-importanza tal-produzzjoni u tal-kummerċ fil-laħam ta' l-ifrat u fil-bhejjem ħajjin għall-ekonomiji ta' ħafna pajjiżi, b'mod speċjali għal ċerti pajjiżi żviluppati u li qegħdin jiżviluppaw; Konxji mill-obbligi tagħhom lejn il-prinċipji u l-obbligi tal-Ftehim Ġenerali dwar it-Tariffi u l-Kummerċ (minn issa ‘l quddiem imsejjaħ il-"Ftehim Ġenerali" jew il-"GATT") [1]; Determinati li jwettqu l-għanijiet ta' dan l-Arranġament biex jimplimentaw il-prinċipji u l-għanijiet miftiehma fid-Dikjarazzjoni ta' Tokyo tal-Ministri, iddatata 11 ta' Settembru 1973 li tirrigwarda n-Negozjati Kummerċjali Multilaterali, b'mod partikolari kif jirrigwardaw it-trattament speċjali u aktar favorevoli għall-pajjiżi li qegħin jiżviluppaw; Il-parteċipanti fil-Ftehim preżenti ftiehmu kif ġej permezz tar-rappreżentanti tagħhom: L-EWWEL PARTI DISPOSIZZJONIJIET ĠENERALI Artikolu 1 Għanijiet Il-għanijiet ta' dan l-Arranġament għandhom ikunu: (1) li jippromwovu l-espansjoni, l-liberalizzazzjoni dejjem akbar u l-istabbilità tas-suq internazzjonali tal-laħam u tal-bhejjem ta' l-irziezet billi jiffaċilitaw l-iżmantellament progressiv tax-xkiel u r-restrizzjonijiet għall-kummerċ internazzjonali fil-laħam ta' l-ifrat u l-bhejjem ħajjin, inklużi dawk li jikkompartimentalizzaw dan il-kummerċ, u billi jtejbu l-qafas internazzjonali tal-kummerċ dinji għall-benefiċċju kemm tal-konsumatur u kemm tal-produttur; kemm ta' l-esportatur u kemm ta' l-importatur; (2) li jinkoraġġixxu aktar koperazzjoni internazzjonali fl-aspetti kollha li jaffettwaw il-kummerċ fil-laħam ta' l-ifrat u l-bhejjem ħajjin b'mod partikolari bil-ħsieb ta' razzjonalizzazzjoni ikbar u distribuzzjoni aktar effiċjenti tar-riżorsi fl-ekonomija internazzjonali tal-laħam; (3) li jiżguraw aktar benefiċċji għall-kummerċ internazzjonali tal-pajjiżi li qegħin jiżviluppaw fil-laħam ta' l-ifrat u l-bhejjem ħajjin b'titjib fil-possibbiltajiet għal dawn il-pajjiżi li jipparteċipaw fl-espansjoni tal-kummerċ dinji f'dawn il-prodotti permezz, b‘mezzi ta'inter alia: (a) promozzjoni ta' stabbilità fit-tul tal-prezzijiet fil-kuntest tas-suq dinji li qed jespandi għal-laħam ta' l-ifrat u l-bhejjem ħajjin; u (b) promozzjoni taż-żamma u titjib tal-qligħ tal-pajjiżi qegħdin jiżviluppaw li huma esportaturi tal-laħam ta' l-ifrat u tal-bhejjem ħajjin; dawn ta' hawn fuq bil-ħsieb li b'hekk jidderivaw qligħ addizzjonali permezz ta' l-assigurazzjoni ta' l-istabbilità fit-tul tas-swieq tal-laħam ta' l-ifrat u tal-bhejjem ħajjin; (4) li jmexxu ‘l quddiem il-kummerċ fuq bażi kompetittiva filwaqt li jqisu l-pożizzjoni tradizzjonali tal-produtturi effiċjenti. Artikolu II Kopertura tal-Prodotti Dan l-Arranġament japplika għal-laħam ta' l-ifrat. Għall-għanijiet ta' dan l-Arranġament, l-espressjoni "laħam ta' l-ifrat" hija kunsidrata li tinkludi: | fin-Nomenklatura tal-CCCN | (a)Bhejjem ħajjin tal-fart | 01.02 | (b)Laħam u l-ġewwieni li jittiekel tal-bhejjem tal-fart, frisk, imkessaħ jew iffriżat | ex 02.01 | (ċ)Laħam u ġewwieni li jittiekel tal-bhejjem tal-fart, immellaħ, fis-salmura, imnixxef jew iffumigat | ex 02.06 | (d)Il-laħam jew il-ġewwieni l-oħra imħejjija jew ippriservati tal-bhejjem tal-fart | ex 16.02 | u kull prodott ieħor li jista' jiġi miżjud mill-Kunsill Internazzjonali tal-Laħam, kif stabbilit skond it-termini ta' l-Artikolu V ta' dan l-Arranġament, sabiex iwettaq il-għanijiet u d-dispożizzjonijiet ta' dan l-Arranġament. Artikolu III Tagħrif u Moniteraġġ tas-Swieq 1. Il-parteċipanti kollha jiftiehmu li jipprovdu lill-Kunsill, b'mod regolari u minnufih, it-tagħrif li jrid jippermetti lill-Kunsill li jimmonitorja u jkollu aċċess għas-sitwazzjoni ġenerali tas-suq dinji tal-laħam u għas-sitwazzjoni tas-suq dinji rigward kull tip speċifiku ta' laħam. 2. Il-pajjiżi parteċipanti li qegħdin jiżviluppaw għandhom ifornu t-tagħrif disponibbli għalihom. Sabiex dawn il-pajjiżi jkunu jistgħu jtejbu l-mekkaniżmu tal-ġbir ta' l-informazzjoni, l-parteċipanti żviluppati, u kull parteċipant qiegħed jiżviluppa kapaċi li jagħmel dan, għandhom jikkunsidraw b'mod favorevoli kull talba lilhom għall-assistenza teknika. 3. It-tagħrif li l-parteċipanti jindaħlu li jipprovdu skond il-paragrafu 1 ta' dan l-Artikolu, skond il-modalijatiet li l-Kunsill għandu jistabbilixxi, għandu jinkludi informazzjoni dwar it-twettiq tax-xogħol tal-passat u s-sitwazzjoni korrenti u stima tad-dehra ġejjiena rigward il-produzzjoni (inkluża l-evoluzzjoni tal-komposizzjoni tal-merħliet), il-konsum, il-prezzijiet, il-ħażniet tal-prodotti riferiti fl-Artikolu II u l-kummerċ fihom, u kull taghrif ieħor meqjus meħtieġ mill-Kunsill, b'mod partikolari dwar il-prodotti li jkunu qegħdin jikkompetu ma' xulxin. Il-parteċipanti għandhom jipprovdu tagħrif ukoll dwar il-politiki domestiċi tagħhom u l-miżuri kummerċjali inklużi l-impenji bilaterali u multilaterali fis-settur ta' l-ifrat, u għandhom jinnotifikaw kmieni kemm jista' jkun kull bidla f'dawk il-politiki u dawn il-miżuri li x'aktarx li jaffettwaw il-kummerċ internazzjonali fl-ifrat u fil-laħam ta' l-ifrat. Id-dispożizzjonijiet ta' dan il-paragrafu ma għandhom jeħtieġu lill-ebda parteċipant li jiżvela tagħrif kunfidenzali li jkun jista' jimpedixxi l-infurzar tal-liġijiet jew inkella jkun kuntrarju għall-interess pubbliku jew li jkun jista' jippreġudika l-interessi kummerċjali leġittimi ta' intrapriżi partikolari, pubbliċi jew privati. 4. Is-segretarjat ta' l-Arranġament għandu jimmonitorja l-varjazzjonijiet fl-informazzjoni dwar is-swieq, b'mod partikolari d-daqs tal-merħliet, il-ħażniet, il-qtil u l-prezzijiet domestiċi u internazzjonali hekk li jippermettu kxif minn kmieni tas-sintomi ta' kull żbilanċ gravi fis-sitwazzjoni tal-provvista u d-domanda. Is-segretarjat għandu jżomm lill-Kunsill aġġornat dwar żviluppi sinifikanti fis-swieq dinjin, kif ukoll dwar prospetti tal-produzzjoni, tal-konsum, ta' l-esportazzjonijiet u ta' l-importazzjonijiet. Nota: Huwa mifhum li skond id-dispożizzjonijiet ta' dan l-Artikolu, il-Kunsill jordna lis-segretarjat li jfassal, u jżomm aġġornat, inventarju tal-miżuri kollha li jaffettwaw il-kummerċ fil-laħam ta' l-ifrat u l-bhejjem ħajjin, inklużi l-impenji li jirriżultaw minn negozjati bilaterali u multilaterali. Artikolu IV Il-Funzjoniiet tal-Kunsill Internazzjonali tal-Laħam u l-Koperazzjoni bejn il-Parteċipanti fl-Arranġament 1. Il-Kunsill għandu jiltaqa' għalbiex: (a) jivvaluta s-sitwazzjoni tal-provvista u tad-domanda dinjija u d-dehra ġejjiena fuq il-bażi ta' analiżi interpretattiva tas-sitwazzjoni preżenti u l-iżviluppi probabbli mfassla mis-segretarjat ta' l-Arranġament, fuq il-bażi tad-dokumentazzjoni provvduta skond l-Artikolu III ta' l-Arranġament preżenti, inkluż dak fejn jidħol l-operat tal-politici domestiċi u kummerċjali u kull tagħrif ieħor disponibbli għas-segretarjat: (b) jipproċedi għal eżami komprensiv tal-funzjonament ta' l-Arranġament preżenti, (ċ) jipprovdi opportunità għal konsultazzjoni regolari dwar il-materji kollha li jaffettwaw il-kummerċ internazzjonali fil-laħam ta' l-ifrat. 2. Jekk wara l-valutazzjoni tas-sitwazzjoni tal-provvista u d-domanda dinjija riferiti fil-paragrafu 3 ta' l-Artikolu III, il-Kunsill isib xhieda ta' żbilanċ gravi jew theddida fis-suq internazzjonali tal-laħam, il-Kunsill irid jipproċedi b'consensus, filwaqt li jqis b'mod partikolari s-sitwazzjoni fil-pajjiżi qegħdin jiżviluppaw, biex jidentifika, għall-konsiderazzjoni mill-gvernijiet, soluzzjonijiet possibbli sabiex jirrimedja s-sitwazzjoni b'mod konsistenti mal-prinċipji u r-regoli tal-GATT. 3. Jiddependi minn jekk il-Kunsill jikkunsidrax illi s-stiwazzjoni definita fil-paragrafu 2 tkunx temporanja jew ittawwalx aktar fiż-żmien, il-miżuri riferiti fil-paragrafu 2 ta' dan l-Artiklu jistgħu jinkludu miżuri fuq skondi qosra, medji jew fit-tul meħuda mill-importaturi kif ukoll mill-esportaturi għalbiex jikkontribwixxu sabiex itejbu s-sitwazzjoni ġenerali tas-suq dinji konsistenti mal-għanijiet u l-miri ta' l-Arranġament, b'mod partikolari l-espansjoni, l-liberalizzazzjoni jerga akbar u l-istabbilità tas-swieq internazzjonali tal-laħam u tal-bhejjem ta' l-irziezet. 4. Meta jkunu qegħdin jiġu kunsidrati l-miżuri ssuġġeriti skond il-paragrafi 2 u 3 ta' dan l-Artikolu, għandha tingħata konsiderazzjoni xierqa lit-trattament speċjali u aktar favorevoli lill-pajjiżi qegħdin jiżviluppaw, meta xieraq u meta s-success ta' dan ikun probabbli. 5. Il-parteċipanti jindaħlu li jikkontribwixxu safejn ikun l-aktar possibbli għall-implimentazzjoni tal-għanijiet ta' dan l-Arranġament iddikjarati fl-Artikolu 1. Għal dan il-fini, u konsistenti mal-prinċipji u r-regoli tal-Ftehim Ġenerali, il-parteċipanti għandhom jidħlu, fuq bażi regolari, f'diskussjonijiet ipprovvduti fl-Artikolu IV:1(ċ) bil-ħsieb li jesploraw il-possibbiltajiet li jiksbu l-għanijiet ta' l-Arranġament preżenti, b'mod partikolari l-iżmantelliment akbar tax-xkiel għall-kummeċ dinji fil-laħam ta' l-ifrat u l-bhejjem ħajjin. Dawn id-diskussjonijiet għandhom iħejju t-triq għall-konsiderazzjoni sossegwenti tas-soluzzjonijiet possibbli tal-problemi tal-kummerċ bir-regoli u l-prinċipji tal-GATT, li jistgħu jiġu aċċettati konġuntement mill-partijiet kollha interessati. f'kuntest ibbilanċjat ta' vantaġġi reċiproki. 6. Kull parteċipant jista' jqajjem quddiem il-Kunsill kull materja li taffettwa dan l-Arranġament fost ħwejjeġ oħra għall-istess għanijiet ipprovvduti fil-paragrafu 2 ta' dan l-Artikolu. Fuq it-talba ta' parteċipant, il-Kunsill għandu jikkunsidra f'perjodu taż-żmien ta' mhux iktar minn 15-il jum kull materja [2] li taffettwa l-Arranġament preżenti. IT-TIENI PARTI Artikolu V L-Amministrazzjoni ta' l-Arranġament 1. Il-Kunsill Internazzjonali tal-Laħam 2. Laqgħat regolari u speċjali 3. Deċiżjonijiet 4. Koperazzjoni ma' organizzazzjonijiet oħra 5. Ammissjoni ta' osservaturi (a) Il-Kunsill jista' jistieden lil kull pajjiż mhux parteċipanti sabiex jiġi rappreżentat f'kull waħda mill-laqgħat tiegħu bħala osservatur. (b) Il-Kunsill jista' jistieden ukoll kull waħda mill-organizzazzjonijiet riferiti fil-paragrafu 4 ta' dan l-Artikolu għalbiex tattendi kull waħda mil-laqgħat tiegħu bħala osservatur. IT-TIELET PARTI Artikolu VI Dispożizzjonijiet Finali 1. Aċcettazzjoni [3] (a) Dan l-Arranġament hu miftuħ għall-aċċettazzjoni, bil-firma jew inkella xorta oħra mill-gvernijiet membri tan-Nazzjonijiet Uniti jew waħda mill-aġenziji speċjalizzati tagħha u mill-Komunità Ekonomika Ewropea. (b) Kull gvern [4] li jaċċetta dan l-Arranġament jista' fil-waqt ta' l-aċċettazzjoni jagħmel riserva rigward l-aċċettazzjoni tiegħu dwar kull dispożizzjoni fl-Arranġament preżenti. Din ir-riseva hija bla ħsara għall-approvazzjoni tal-parteċipanti. (ċ) Dan l-Arranġament għandu jiġi depożitat għand id-Direttur Ġenerali tal-PARTIJIET KONTRAENTI tal-GATT li għandu jforni minnufih kopja ċċertifikata tiegħu u notifika ta' kull aċettazzjoni tiegħu lil kull parteċipant. It-testi ta' dan l-Arranġament għandhom ikunu awtentiċi ugwalment bl-ilsien Ingliż, Franċiż u Spanjol. (d) Id-dħul fis-seħħ ta' dan l-Arranġament għandu jintitola l-abolizzjoni tal-Grupp Internazzjonali Konsultattiv tal-Laħam. 2. Applikazzjoni proviżorja 3. Dħul fis-Seħħ 4. Validità 5. Emendi 6. Ir-Relazzjoni bejn dan l-Arranġament u l-GATT 7. Irtirar [1] Din id-dispożizzjoni tapplika biss fost il-Partijiet Kontraenti tal-GATT. [2] Huwa konfermat li t-terminu "materja" f'dan il-paragrafu jinkludi kull materja li hija koperta mill-ftehim multilaterali negozjati ġewwa l-qafas tan-Negozjati Kummerċjali Multilaterali, b'mod partikolari dawk li jiffokaw fuq il-miżuri ta' l-esportazzjonijiet u l-importazzjonijiet. Huwa konfermat ukoll illi d-dispożizzjonijiet tal-paragrafu 6 ta' l-Artikolu IV u din in-nota f'qiegħ il-paġna huma mingħajr preġudizzju għad-drittijiet u l-obbligi tal-Partijiet ta' dawn il-ftehim. [3] It-termini "aċċettazzjoni" jew "aċċettat" kif użati f'dan l-Artikolu jinkludu t-tkomplija ta' kull proċedura domestika meħtieġa għalbiex jiġu implimentati d-dispożizzjonijiet ta' dan l-Arranġament. [4] Għall-għanijiet ta' dan l-Arranġament, it-terminu "gvern" jitqies li jinkludi l-awtoritajiet kompetenti tal-Komunità Ekonomika Ewropea. [5] Din id-dispożizzjoni tapplika biss fost il-partjiet kontraenti tal-GATT. --------------------------------------------------